**Kelly Reichardt** (s. 3. maaliskuuta 1964, Miami, Florida, Yhdysvallat) on yhdysvaltalainen elokuvaohjaaja, -käsikirjoittaja ja -leikkaaja. Hän työskentelee independent-elokuvan parissa.

Elokuvatoimittaja Kalle Kinnunen on kuvaillut Reichardtin elokuvia minimalistisiksi.

Elämä ja ura
------------

Reichardt on suorittanut tutkinnon Tuftsin yliopiston taidekoulussa.

Reichardt on työskennellyt usein yhdessä näyttelijä Michelle Williamsin ja käsikirjoittaja Jonathan Raymondin kanssa. 

*Variety*-lehden mukaan Reichardt on arvostettu auteur-ohjaaja, mutta hänelle on vain harvoin myönnetty elokuviinsa yli 2 miljoonan dollarin budjetti, mikä on Hollywoodissa pikkuraha. Reichardtilta kuluu rahoitusta kerätessä pitkiä aikoja tekemättä elokuvia. Michelle Williams on kertonut, että vaikka Reichadt on arvostettu elokuvantekijä, hän tekee elokuvia niin harvoin, että hänelle ei myönnetä edes ohjaajien ammattiliiton terveysvakuutusta, minkä vuoksi hän toimii myös opettajana Bard Collegessa. Hän on opettanut Bard Collegessa vuodesta 2006. Reichardt on kiusaantunut Williamsin paljastuksesta mutta ei väitä vastaan. 

Reichardtin esikoiselokuva *River of Grass* (1994) valittiin Sundancen elokuvajuhlien ohjelmistoon. Kriitikot kehuivat teosta, mutta sen jälkeen hiljeni. Seuraavan vuosikymmenen ajan Reichardt yritti käynnistää elokuvahankkeita, ohjasi pari lyhytelokuvaa, teki hanttihommia ja yöpyi ystävien sohvilla. Kakkoselokuva *Old Joy* (2006) valmistui tädiltä saadun 30 000 dollarin perinnön turvin. Sen tuottajana toimi arthouse-ohjaaja Todd Haynes, jonka kanssa Reichardt oli ystävystynyt. Elokuva oli ohjaajan läpimurto. Sen jälkeen Reichardt on päässyt kuvaamaan 2–3 vuoden välein filmejä, joiden budjetit ovat liikkuneet pikemminkin sadoissa tuhansissa kuin miljoonissa dollareissa. Yksikään niistä ei ole tuottanut teattereissa yli kahden miljoonan lipputuloja.

Filmografia
-----------

| Vuosi | Elokuva | Tehtävät |
| --- | --- | --- |
| 1994 | *River of Grass* | Ohjaaja, käsikirjoittaja |
| 2006 | *Old Joy* | Ohjaaja, käsikirjoittaja, leikkaaja |
| 2008 | *Wendy and Lucy* | Ohjaaja, käsikirjoittaja, leikkaaja |
| 2010 | *Meek's Cutoff* | Ohjaaja, leikkaaja |
| 2013 | *Night Moves* | Ohjaaja, käsikirjoittaja, leikkaaja |
| 2016 | *Certain Women* | Ohjaaja, käsikirjoittaja, leikkaaja |
| 2019 | *First Cow* | Ohjaaja, käsikirjoittaja, leikkaaja |
| 2022 | *Showing Up* | Ohjaaja, käsikirjoittaja, leikkaaja |

Palkinnot
---------

* Carrosse d’Or, 2022

Lähteet
-------

1. ↑  Kelly Reichardt, Seventh Row, viitattu 13.4.2023.
2. ↑  Kelly Reichardt, Cannesin elokuvajuhlat, viitattu 13.4.2023.
3. ↑  Kalle Kinnunen: Venetsia 2010: Meek’s Cutoff kertoo monitasoisesti lännen valloituksesta ja valloituksista, Suomen Kuvalehti, 6.9.2010, viitattu 13.4.2023.
4. ↑  Kelly Reichardt, Bard College, viitattu 13.4.2023.
5. 1 2 3 4  Elokuvat | Kehuttu ohjaaja pelkää töidensä loppuvan ja ihmettelee, miksei kukaan kritisoi Barbien suosiota *Helsingin Sanomat*.  16.9.2023. Viitattu 16.9.2023.
6. ↑  Brent Lang: ‘I Needed to Stand Up and Deliver’: Michelle Williams Goes All in on Spielberg, Pay Equity and the Press *Variety*.  10.5.2022. Viitattu 16.9.2023. (englanniksi)
7. ↑  With 'Showing Up,' Kelly Reichardt steps up at the Cannes Film Festival *Los Angeles Times*.  28.5.2022. Viitattu 16.9.2023. (englanniksi)

Aiheesta muualla
----------------

* Kelly Reichardt Internet Movie Databasessa. (englanniksi)
* Kelly Reichardt Elonetissä.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Taiteenala | 
* Museum of Modern Art
* ULAN

 |
|  |
| Henkilöt | 
* Elonet

 |
|  |
| Muut | 
* IdRef

 |

 |